༄༅། །བླ་ མ་ དང་ དཀོན་ མཆོག་ གསུམ་ ལ་གུས་པས་ཕྱག་འཚལ་ལོ། །མཁྱེན་
བརྩེའི་མངའ་བདག་བླ་མ་རིན་པོ་ཆེ་པས་གཙོ་མཛད། དགོན་དམར་ན་བཞུགས་པའི་དགེ་
བའི་བཤེས་གཉེན་རྣམས་ཀྱི་དྲུང་དུ། སྤྲང་བཙུན་ཆོས་ཀྱི་རིན་ཆེན་གྱིས་ཞུ་བ། བདག་ཤི་བའི་
ཤུལ་ ན། ཟན་ གོང་ གཅིག་ གམ། མར་ རྒྱར་དུམ་ གཅིག་ཏུ་ལོངས་ པའམ། དམར་ཟོང་ སེ་
གཅིག་ཟི་བའི་དངོས་པོ་མི་བདོག་པས། ཕུང་པོའི་ཟས་ཟན་གོང་གཅིག་གམ། མར་རྒྱར་དུམ་
-268-

གསང་སྔགས་དང་འབྲེལ་བའི་གདམས་པ་ཁག་བཞུགས།
གཅིག་གཏང་རྒྱུ་མེད་པ་དང༌། བདུན་ཚིགས་ཡིན་ཟེར་ནས། བཞི་སྡེ་གཅིག་ཀྱང་དྲང་རྒྱུ་མེད་
པ་འདི། དཀོན་མཆོག་གསུམ་གྱི་བྱིན་བརླབས་ཡིན་པས། རབ་ཏུ་དགའ་བར་བྱུང་ལགས་
པས། ད་སྒོམ་ཆེན་རྣམས་དང༌། སྦྱིན་བདག་ཆེ་ཆུང་རྣམས་ཀྱིས་ཀྱང༌། རྩམ་པ་བྲེ་གང་དང༌།
མར་ཉག་གང་དུ་ལོངས་པ་བདག་གི་ཕྱོགས་སུ་གཏང་ན། བདག་ཤིའོ་ཟེར་བ་མ་གཏོགས་
རྗེས་མེད་གཅིག་བྱ་བསམ་པའི་སེམས་དང་འགལ་བ་ཆེན་པོ་བྱས་པས། སྤྲོ་བསྡུ་གཅིག་ཀྱང་
མི་མཛད་པ་ཞུ་ལགས། རུས་པ་འདི་ཤིང་ཁྲི་གཅིག་གི་སྟེང་དུ་བཞག་ནས། རིན་སྡིངས་ཀྱི་དུར
ཁྲོད་དུ། ཤ་རུས་ཐམས་ཅད་ཁམ་བུ་དུམ་བུར་བརྟུབས་ནས། བྱ་ཁྱི་ལ་གཏོར་ནས། བྱ་རྒན་རི་
རྩེར་ཤི་བའམ། ཁྱི་ལྟོགས་བདག་མེད་སྲང་ཁར་ཤི་བའམ། སྤྲང་པོ་ཇག་འཁྱམས་ཤི་བ་དང་
ཁྱད་མེད་པས། རྗེས་མེད་མཛད་པ་གལ་ཆེ་ལགས། རུས་པ་བྱ་ཁྱི་ལ་གཏོར་བྱས་པ་འདི་ལ།
སྒོམ་ཆེན་པ་ཚོ་མི་མཉེས་པར། མེ་ལྷ་ལ་འབུལ་དགོས་གསུང་པར་གདའ་བས། བསྲེག་ཤིང་
དུམ་གཅིག་བསྒྲུབས་ཏེ། མེ་ལྷ་ལ་ཕུལ་ནས། རུས་སྣའི་དུམ་བུ་རྒྱ་ཁབ་ཙམ་གཅིག་ཡང་མི་
ལག་ཏུ་མ་བཏང་བར། ཐལ་བ་དང་བཅས་པ་སྐོལ་ཆུ་ལ་སྐྱོལ་མཛོད། རུས་པ་ལ་དཪ་ཁ་
བཀབ་ནས། སྟེང་དུ་དབུ་རྒྱན་བཞུགས་ཏེ། ཞུགས་འབུལ་བ་དང༌།མཇལ་ཕྲད་དང༌། གདུང་
འབུལ་ལ་སོགས་པ་མི་མཛད་པ་ཤིན་ཏུ་གལ་ཆེ། ཆོས་པ་ཤི་བ་ཡིན་པས་ཞྭ་དང་མལ་ཆ་ཕྱིར་
ལོག་ལ་སོགས་པ། མྱ་ངན་གྱི་རྣམ་འགྱུར་གང་ཡང་མི་མཛད་པ་གལ་ཆེ་ལགས། ཞུ་ཡིག་ཕུལ་
བ་འདི་རྣམས་ཀྱི་སྟེང་དུ་བཞག་པ་ཐུགས་ལ་བཏགས་ན། བདག་ཅག་གི་སེམས་དང་མཐུན་
ཞིང༌། བསམ༌པ་བཞིན་འགྲུབ་པས། ཤིན་ཏུ་ཐུགས་ལ་བཏགས། འདི་ལྟར་མ་བསྒྲུབས་ན།
ཞབས་ཏོག་གི་ཚབ་ལ་སྔན་ཆེན་པོ་བསྐྱལ་ཞིང༌། དམ་ཚིག་ཉམས་པར་འགྱུར་བས། ཞུ་བ་
བཞིན་ཐུགས་ལ་འདོགས་པ་ཞུ་ལགས། དུས་ཕྱིས་དུས་མཆོད་ལ་སོགས་པ་མཛད་པ་གདའ་
ན༑ གསད་ཤ་གྲི་ལྟག་གང་མི་འགྲིམ་པ་གལ་ཆེ་ལགས། བླ་མ་གོང་མའི་ཐུགས་དམ་ཀཾ་ཀ་
-269-

བརྩེ་ཆེན་འོད་སྣང་ལས། རྒྱལ་སྲས་ཐུགས་སྲས་ཆོས་རིན་ཆེན་གསུང་སྐོར། ༼ང
ནིའི་ན་བཟའ་ས་རྩི་གསོལ་བ་དང་། ཞལ་བ་ཐན་ཐུན་དགོས་པ་བྱུང་ན། དྲུང་དཔོན་མོ་རྒྱལ་བ་
པས། འགོལ་བོགས་ན། ཞིང་གྲུ་བཞི་མ་ཁལ་གཉིས་ཀྱི་ས་ལ་ཁྲལ་བྲེ་གང་ཡང་མི་དགོས་པར་
ཕུལ་བདོག་པས། སུ་འོས་ལ་ཕྱེད་ཤ་སུ་བཏང་ནས། ཕྱེད་ཀྱི་སྟོན་ཐོག་གིས་ཞལ་བ་གང་
དགོས༌དང༌། ན༌བཟའ་ས་རྩི་གསོལ་བ་ཐུགས་ལ་འདོགས་པ་ཞུ་ལགས། གླང་ལུང་པ་ནམ་
ནམ་ཟུག་དང༌། སྦྱིན་བདག་པ་ཁམས་ནམ་བཟང་གི་བར་ལ། བཅུ་དཔོན་གྱི་བུ་ཕྱག་རྡོར་ལྷ་
མོ་དང༌། རྒྱལ་བ་བཟང༌པོས། ན་བཟའ་ས་རྩི་གསོལ་བར་བདོག་པས། སྤྲོ་བསྡུ་མི་འཚལ་
ལགས། བླ་མ་གོང་མ་རྣམས་ཀྱི་དུས་མཆོད་གང་འབྱོར་རེ་སྔོན་ཆད་བསྒྲུབས་ཤིང་། ད་གཞིས་
ལ་སོགས་པ་གང་ཡང་མེད་པས། ཐུགས་དགོངས་རྫོགས། ད་བསྒྲུབ་མི་འཚལ་ལགས། རྟེན་
འབྲེལ་ཙམ་རེ་བསྒྲུབ་ནའང་བྱིན་བརླབས་འཇུག་པ་ལགས་པས། བླ་མ་རིན་པོ་ཆེ་པའི་དྲུང་
ནས། ལོ་རེ་ལ་དགེ་འདུན་བཞི་སྡེ་རེས་སྒྲོལ་མཆོད་ཚར་རེ་མཛད་ནས། ཚ་བ་རེ་འདྲེན་པ་ཞུ་
ལགས། དེ་བས་ལྷག་པ་ཟན་གོང་གཅིག་གམ། མར་རྒྱར་དུམ་གཅིག་ཏུ་ལོངས་པ་དབུལ་མི་
འཚལ་ལགས། བདག་རང་གིས་གསོལ་བ་དྲག་ཏུ་བཏབ་བདོག་པས། ཅིས་ཀྱང་མི་མཛད་པ་
ཐུགས་ལ་འདོགས་པ་ཞུ་ལགས། བླ་མ་རིན་པོ་ཆེའི་དྲུང་ནས་གཙོ་མཛད། ཡང་དག་ཡོངས་ཀྱི་
དགེ་བའི་བཤེས་གཉེན་རྣམས། །སྐུ་ཁམས་བཟང་ཞིང་ཐུགས་དམ་འཕེལ་མཛད་ནས། །རྣམ་
མཁྱེན་ རྫོགས་ པའི་ སངས་ རྒྱས་ ཐོབ་གྱུར་ཅིག །དགེ་ལེགས་འཕེལ་བར་གྱུར་ཅིག །བཀྲ་
ཤིས།། །།
-270-

ཀུན་སྤངས་ཆོས་རྗེའི་རྣམ་ཐར་རྒྱས་པ་བཞུགས།